fi fi de fi fi fi fi fi fi en fi da fi de fi fi fi sv fi fi de fi fi fi fi fi en da fi de fi fi fi fi fi fi fi fi fi fi fi fi fi fi fi da fi de fi fi fi fi fi fi fi fi fi fi da fi fi fi fi fi fi fi en fi fi da fi de fi fi fi fi fi da fi fi fi fi ms fi fi fi en eu fi fi fi fi fi eo cs fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi cs fi fi fi fi
Onni On Onnea: kesäkuuta 2011
Meillä on nyt kierretty liioittelematta ainakin kahdeksan kertaa seinät halogeenien kanssa ja nyt Teemu totesi, että saa riittää, menee kuulemma pahasti pilkun viilamisen puolelle. Huomenna siis viimeiset hionnat ja paikkauksiin pohjamaali päälle.
Värikarttoja on vilkuiltu jo pidemmän aikaa ja nyt alkaa vihdoin hahmottumaan kotimme sävykokoelma. Eteinen maalataan valkoiseksi Jasmiinin sävyllä, se näyttää nyt jo niin hyvältä valkoisessa pohjamaalissaan ja koska tilassa ei ole ikkunoita ulko-oven aukkojen ja sivuikkunan lisäksi (jotka eivät kyllä ole vielä paikallaan), valokin maksimoituu valkoisessa ympäristössä.
Ison tilan eteisen puoleinen seinä tullaan maalaamaan Tikkurilan Harso-sävyllä ja samalla  maalilla maalataan myös työhuoneen tilanjakajaseinä. Työhuoneeseen on ajateltu maalattavan seinään jonkinlainen kuvio. Esimerkiksi maailmankartta, mutta se projekti on muuton jälkeinen. Harsoa ja Kalkkia testailtiin tänään ja Harso on hyvän sävyinen, mutta makuuhuoneeseen kaavailtu Kalkki ei kyllä näyttänyt oikein miltään. Vähän pitää siis vielä hakea.
Makuuhuoneisiin maalin sijasta ollaan mietitty myös tapetteja, mutta sävytetty valkoinen kyllä taitaa vetää tällä hetkellä pidemmän korren. Etenkin, kun kahden extrahuoneen funktioita ei olla vielä kovinkaan paljoa mietitty. Toisesta tulee vierashuone, mutta tarkemmin sisustusta mietitään myöhemmin.
Vaikkakin olemme valinneet kylmät maanläheiset ja melko skandinaaviset sävyt, kotona tullaan  näkemään väriäkin pieninä annoksina. Esimerkiksi nämä keltaiset iltojen päätteeksi virkkaamani pikkuyksityiskohdat tuovat kyllä piristystä värimaailmaan ja toisaalta ne saa helposti kaapin uumeniin, kun väri alkaa kyllästyttämään.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Piipahdin tässä elokuvan katselua aloitellessamme (Teemu on taas nettimotossa) kertomaan, että keittiön osat ovat oikean värisiä, laadukkaita, rungot ovat jo kasassa ja osat sopivat hyvin toisiinsa. Tällä hetkellä ollaan ainakin todella tyytyväisiä valintaamme. Kaikki oli hienosti pakattu ja ohjeet ovat selkeät ja myyjämme on vielä numeroinut kaikki kaapit erikseen ja kutakin kaappia varten on oma komponenttilistansa. Runkojen kasaus oli helppoa ja minunkin tekemänäni nopeaa. Eetu oli taas meitä jeesimässä, eikä hänen avullaan kasaukseen kulunut aikaa päivääkään. Teemu kipsilevytti otsan valmiiksi ja iltasella vielä nauhoitti saumat ja kittasi ruuvinkannat.
Eetu laittoi myös keittiön otsaan valmiiksi paikat ja johdot valaisimia varten, sillä nyt olemme vihdoin päättäneet, millaiset valaisimet tuohon laitetaan.  Valaisin on Philipsin Ecomoods -sarjan seinävalaisin ja ne pitää heti maanantaina käydä tilaamassa tuosta paikallisesta valaisinliikkeestä.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Voisiko makuuhuone olla näin valkoinen?
Valkoiset seinät näyttävät niin valoisilta, puhtailta ja avarilta. Voiko niitä maalata minkään muun värisiksi, saati ainakaan tapetoida? Luulempa, että eteinen jää ainakin ihan valkoiseksi.  Ihanan selkeää ja yksinkertaista.
Tänään on keittiöpäivä! Pitäkää peukkuja pystyssä, että kaikki palaset ovat oikean kokosia, värisiä ja mukana.
klo 14.02 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Viheliäiset, mutta toisaalta niin kauniit lupiinit pyrkivät pihalle.
Viikonloppuna sain kulutettua 60 litraa pohjamaalia ja nyt muutamia kaapintakusia vaille on seinät pohjamaalattu. Sähkömies ja Eetu olivat lauantaina vetämässä sähköt ulkovaloille ja ulkopistorasioille ja samalla kattoon laitettiin myös halogeenit. Eilen Teemu muurasi takapihan pilarit terassien palkkeja varten valmiiksi, jotta kaivinkone pääsee täyttämään sieltäkin seinän vierustan.
Tällä viikolla pitäisi ostaa seinämaaleja, tehdä lopullinen päätös takan suhteen (nyt jo tulee hoppu), pitää viimeistellä keittiön otsa ja käydä läpi vielä seinäpinnat ennen pintamaalauksen aloittamista ja sitten pitää vielä aloittaa se pintamaalauskin. Niin ja kaivinkonekin jatkaa pihalla ja kaikenmoista pientä on aina viilattavana. Kosteita tiloja Teemu alkaa  ehtiessään hiljalleen tasottamaan ja vesieristämään. Onneksi on taas lyhyempi työviikko!
Juhannuskin vietetään todennäköisesti intensiivisesti rakennuksella, sillä keittiöstä saadaan ensimmäinen toimitus kasattavaksi torstaina! Miten aika kuluukin niin nopeasti?
Gladiolukset ovat kasvaneet isoiksi ja odottavat pääsevänsä maahan kasvamaan ja toivottavasti kukkimaan. Kasvilavaan suunnittelin jo ostavani kaupasta salaatteja ja yrttejä, jotta vielä ehtii vähän satoakin saamaan. Jännityksellä, tosin myös hieman pessimistisesti vielä vielä eilen odotin multakuormia juhannukseksi, mutta koska kaivinkonetta ei eilen vielä näkynyt tontilla saanee kuormat tältä viikolta unohtaa. Ehtivätpä nuo vielä ensi viikollakin.
Sade on tehnyt tehtävänsä.
Kasvilaatikossa ei vielä kasva mikään.
Teemu ihmetteli minne muuraussangot katoavat...
Minulla alkaa loma kolmen viikon päästä ja ääneen sunnuntaina pohdin, että ehditäänkö tekemään vaikka pieni moottoripyöräreissu yhdessä joku viikonloppu. Teemu totesi meidän kyllä ehtivän, kun rakennus ei kuulemma sillä välin todennäköisesti minnekään katoa. No eihän se tosiaan taida kadota ja välillä on hyvä tehdä vähän muutakin. Nykyistä kotia ei ole vielä irtisanottu, eikä valmistumisella ole mikään hätä, vaikka toki kiva olisi päästä nopeasti muuttamaan. Tavoitteena on kuitenkin tehdä kaikki niin valmiiksi sisältä kuin vain pystyy tekemään ennen muuttoa.  Ja voisihan reissun ehkä suunnata Kokkolaan päin tuossa heinäkuun puolessa välissä, niin samalla voidaan hakea vielä vähän sisustusideoita kotiin. ;)
klo 8.11 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Arvatkaas mitä olen tehnyt?
Vähän joutui maalia muuallekin kuin lautoihin.
Ei taida tulla minusta maalariakaan, sillä kuulin, että oikeiden maalareiden kädet pysyvät puhtaina. Mutta sain smyygilaudat maalattua vaalealla sävyllä (Ultra 619X) ja ne laitettiin viikonloppuna jo paikoillenkin samalla kun keskeneräinen pääty sai panelinsa. Hieman smyygien väristä keskusteltiin, sillä talomallissa smyygit ovat samaa väriä kuin talokin ja minusta se olisi ollut varma vaihtoehto. Teemu veti kuitenkin pidemmän korren tällä kertaa ja hänen mielensä mukaan maalattiin vaalealla ja nyt kun ne ovat paikoillaan, näyttää vaalea väri kyllä hyvältä. Talon ulkomaaliksi on hankittu 606X-sävyä, jolla maalasin ikkunanpieliin tulevat rimat viikonloppuna kertaalleen. Maalaaminen onneksi on minun mielestäni mukavaa, sillä sitä on lähiaikoina tiedossa sekä sisällä että ulkona!
Sisällä on todella valkoista, sillä siellä tasoitemies on saanut vedettyä seiniin pohjatasoitteet ja pintatasoitteet. Huimasti tilat suurenivat ja valostuivat. Viikonloppuna Teemu teki pikkupaikkauksia ja hiottiin seinät vielä halogeenivalojen kanssa. Halogeeni paljastaa pienimmätkin kauneusvirheet ja pari metriä hiontapaperia kuluikin. Tosin meillä saatettiin taas olla vähän pikkutarkkoja, yleensä kun tuo tarkistus tehdään kai vasta pohjamaalauksen jälkeen, kun pohjamaalikin vielä tasoittaa pintaa. Nytpä ei ainakaan ole tasoiteltavaa enää maalilla. Kuvat taitavat olla jo pohjatasoituksen jälkeen otettuja, pitääpäs muistaa tänään ottaa uusia kuvia.
Työhuone, jossa nyt jo on se tilanjakajaseinä.
Pian (tällä viikolla) pitäisi tehdä lopulliset ratkaisut pintavärienkin suhteen. Vaalealla skandinaavisella linjalla on tarkoitus mennä. Ja suurin osa seinistä maalataan. Tapettia laitetaan makuuhuoneisiin, josko niihinkään kaikkiin.
Pihan myllertäminen on jatkunut hiljakseeen ja jatkuu edelleen. Juhannukseksi kaivinkoneen kuljettaja lupaili olevan valmista, katsotaan miten sen kanssa käy. Teemu on sisällä muurannut kylpyhuoneen ja ison wc:n seinät muiden töiden ohessa. Ja ehti hän jossain välissä muuraamaan työhuoneen ja kodinhoitotilan väliin tilanjakajankin. Ulko-ovet meillä säädettiin myös toimimaan viikonloppuna, lattioista hiottiin kumpareita pois ja siivoiltiinkin siinä samalla vähän. Seinälaattojen pitäisi saapua tällä tai ensi viikolla ja kiukaan Teemu haki viime viikolla. Keittiökin tulee ensi viikolla tai viimeistään seuraavalla ja takasta ja viherhuoneen lasituksistakin on saatu tarjouksia.
Myös ihana Fatboy löysi viikolla tiensä kotiin ja sen paketti on valtava! Voin jo ihan kuvitella meidät makoilemaan siihen syksyllä sisustuslehti kainalossa.
klo 11.28 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Päädyin yksi päivä Jyväskylässä Sisustus Ilo nimiseen liikkeeseen ja paitsi, että liike oli pullollaan kauniita huonekaluja, valaisimia, tekstiilejä jne. tunsin itseni poikkeuksellisen tervetulleeksi tähän liikkeeseen. Myyjätär jaksoi esitellä minulle paitsi heidän valikoimaansa, myös tilattavia tuotteita kuvastosta ja hän oli aidosti kiinnostunut meidän uuden kotimme sisustuksesta.
Liikkeen ikkunassa oli Kartellin Bloom-valaisin kristallin värisenä ja se on saatava kotiin. Kuvittelin viime viikon perjantaihin asti, että muita vaihtoehtoja ei keittiön pöydän päälle taida enää olla, kunnes törmäsimme Jämsässä valaisinliikkeessä Ledino-valaisimeen, joka on tyyliltään melko erilainen kuin Bloom, mutta kuitenkin täysin meidän kotimme tyyliä. Kaunis on kyllä tuo FLY valaisinkin, se voitaisiin hankkia jossain vaiheessa ehkä harmaana johonkin toiseen huoneeseen.
Kartellin sivuilta lainattu Bloom. Meille siis tulisi tuollaisena kristallin värisenä.
Philips Ledino riippuvalaisin Philipsin sivuilta.
Vähintään upotettavat spotit ja mahdolliset kylpyhuoneen kuituvalot meidän pitäisi hankkia viimeistään ensi viikolla. Olimme jo mielessämme ajatelleet, että vielä ei ole ledien aika, mutta nyt on mieli hieman kääntymässä. Ledit kun eivät juurikaan kuumene, ne tarvitsevat vähemmän asennussyvyyttä. Energian kulutus on vain murto-osa halogeenien viemästä energiasta eikä polttimoitakaan tarvitsisi olla koko ajan vaihtamassa. Kalliimpia ledit toki ovat, hintaerot ovat melko suuriakin, mutta ehkä kannattaisi nyt panostaa kerralla. No, vielä mietitään tätä.
Valaistuksen lisäksi Sisustus Ilon liikkeestä löytyi Componibili säilytysjärjestelmä, joka sopii materiaalinsa puolesta hyvin kylpyhuoneeseen, jonne olemme nyt ajatelleet sellaisen hankkia. Minä kun inhoan niitä kylpyhuoneiden shampoopullopidikeviritelmiä, joista pullot tipahtelevat ja korkit menevät rikki. Kolmekerroksinen pyörällinen valkoinen vastaisi varmaankin parhaiten meidän tarpeisiimme ja sopisi uuteen kylppäriimme.
klo 8.41 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Rakennuksella on myllerretty pihaa, vedetty kaapeleita ja putkia pitkin poikin ja sokkeli on tasoitettu kertaalleen. Sisällä on rappailtu ja siloiteltu sekä kipsilevyväliseinät on nauhoitettu, huomenna seinät tullaan vielä tasoittamaan ja sitten voi alkaa sutimaan maalia seinään. Tekemistä riittää ja vähän kaikkea pitäisi saada tehtyä yhtä aikaa. Suunniteltavaa ja hommattavaakin on jäljellä vaikka miten paljon. Meidän molempien pikkuveljet kävivät taas vapaapäivinään jeesimässä. :)
Talon ulkopinnalle löydettiin etsitty maalisävy, joten nyt pääsen maalaamaan toden teolla. Talostahan tulee pitkälti saman värinen kuin talomalliston kuvassa. Tumman siniharmaa siis. Siskolle terkkuja, että maalihommaa olisi nyt tiedossa, jos vaikka viikon tai parin päästä matkaisit tänne päin. ;)
Niin ja rakensin minä (Eetu ja Teemu kyllä auttoi) ensimmäisen kasvilavankin jo odottamaan pihatöiden etenemistä. Kuvaa en kyllä muistanut ottaa, mutta josko sitten huomenna. Uritettua kestopuuta Teemu oli hommannut ja ihan kiva siitä tuli minunkin puusepäntaidoillani.
Viimeiseksi nämä minun iänikuiset tulppaanini, joista osa siis nyt kukkii. Ihania! Naapurin pikkupoikakin kävi kamerakännykällä ottamassa kuvia, kuvitteli varmaan niissä olevan jotakin erikoista, kun niistä niin paljon olen puhunut. :D Ovathan ne ensimmäiset oman pihan kukat.
klo 22.28 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Tässä blogissa seurataan Jennin ja Teemun omakotitalon, Onnin valmistumista ja oheen mahtuvia arjen touhuja. Talomalli on Omatalon Trend 144a, joka ihastutti Valkeakosken asuntomessuilla 2009.
Teema: Yksinkertainen. Sisällön tarjoaa Blogger.